Ադեսուա Էտոմի

Ադեսուա-Էտոմի Վելինգտոն, առավել հայտնի է Ադեսուա Էտոմի անունով (, Adesua Etomi, ), նիգերիացի դերասանուհի։ Իր համբավի հիմքը դրել է 2014 թվականին նկարահանված «Բախելով դրախտի դուռը» (Knocking on Heaven's Door) ֆիլմի գլխավոր հերոսուհու կերպարը մարմնավորելով։ 2016 թվականին անցկացված Africa Magic Viewers Choice Awards մրցանակաբաշխությունում նրան շնորհվել է Best Actress in a Drama անվանակարգում մրցանակը՝ 2015 թվականին նկարահանված Falling ֆիլմում տպավորիչ դերակատարման համար։

Կենսագրություն 
Թոլուպե Ադեսուա Էտոմին ծնվել է Նիգերիայի Իմո նահանգի Օվերի քաղաքում, ըստ աղբյուրների մեծ մասի՝ 1988 թվականի փետրվարի 22-ին Several major sources cite her birth year as 1988., ըստ այլ աղբյուրների՝ 1986 թվականի փետրվարի 22-ին Furthermore, Answers Africa published an article in March 2016 stating that she was 30 years old.: Հայրը զինվորական էր, ծագումով՝ էսան ցեղից, մայրը՝ ինժեներ, յորուբա ցեղից։ Թոլուպե Ադեսուան նրանց կրտսեր զավակն է։ Հաճախել է Լագոս նահանգի Վիկտորիա կղզում գործող Քորոնա դպրոցը, որտեղ յոթ տարեկանից մասնակցել է թատերական խմբակի պարապմունքներին ու ներկայացումներին։ Այնուհետև սովորել է այդ նույն նահանգի Queen's College-ում, 13 տարեկանում տեղափոխվել է Մեծ Բրիտանիա, ուսումը շարունակել նախ՝ Քովենթրի քաղաքի քոլեջում, ապա՝ Վուլվերհեմփտոնի համալսարանում, որն ավարտել է առաջին կարգի դիպլոմով (ստացել է թատրոնի և կատարողական արվեստների մասնագետի որակավորում)։

Էտոմիի դերասանական աշխատանքներից հիշարժան են հատկապես նրա դերակատարումները The Arbitration, The Wedding Party, Falling, A Soldier's Story (2015), Out of Luck (2015),, Couple of Days (2016) ֆիլմերում, 
Shuga, LasGidi Cops հեռուստասերիալներում։ Vogue ամսագիրը նրան ընդգրկել է 14 համաշխարհային գերաստղերի ցանկում։

Անձնական կյանք

Էտոմին 2017 թվականի փետրվարին նշանվել է Banky W.-ի հետ։ Նրանց հարսանյաց հանդեսը տեղի է ունեցել այդ նույն տարվա նոյեմբերի 25-ին, հարավաֆրիկյան Քեյփթաուն քաղաքում։

Ֆիլմագրություն

Կինոնկարներ

Հեռուստատեսային ֆիլմեր և սերիալներ

Թատերական բեմադրություններ

Մրցանակներ և առաջադրումներ

Նշումներ

Ծանոթագրություններ 

Նիգերիացի դերասանուհիներ